kardosdrur/scandi-wiki huggingface dataset:
Erik Allerslev Jensen

Erik Allerslev Jensen (1911-1994) var biblioteksdirektør og leder af Bibliotekstilsynet 1960-1975.
 
Efter studentereksamen 1929 og afgangsprøve fra Statens Biblioteksskole 1933 blev Erik Allerslev Jensen ansat ved Frederiksberg kommunebiblioteker. I 1937 blev han leder af det nyoprettede Folkebibliotekernes bibliografiske Kontor. Kontoret havde ansvaret for central katalogisering, trykte kartotekskort, standardiserede tryksager, kataloger, bibliografiske publikationer og læsevejledninger til alle folkebiblioteker. Allerslev Jensen var meget optaget af fællesløsninger på nationalt niveau til effektivisering og standardisering af biblioteksarbejdet i en rationel arbejdsdeling med folkebibliotekerne.

Allerslev Jensen var under besættelsen involveret i illegalt arbejde. Han var 1942-1945 medlem af modstandsorganisationen Ringens hovedledelse og leder af Frit Danmarks bibliotekargruppe, som efter befrielsen udgav pjecen Bibliotekernes Krav til Demokratiet. 1946 blev han ansat som biblioteksinspektør i Statens Bibliotekstilsyn (senere Bibliotekstilsynet). I den forbindelse blev han leder af Statens Biblioteksskole indtil 1956, hvor bibliotekaruddannelsen fik sin egen skole Danmarks Biblioteksskole. Året efter tog han initiativ til og blev leder af Den nordiske fortsættelsesskole for bibliotekarer i Kungälv 1957-1968. I 1960 udnævntes han til biblioteksdirektør efter Robert L. Hansen.

Som leder af Bibliotekstilsynet lykkedes det ham i et bemærkelsesværdigt samarbejde med den socialdemokratiske politiker og formand for Danmarks Biblioteksforening Ralph Lysholt Hansen at få gennemført en ny bibliotekslov i 1964, Lov om folkebiblioteker m.v. af 27. maj 1964, som i dag anses for et højdepunkt i de danske folkebibliotekers udvikling. I kølvandet på loven fulgte en ekspansionsperiode for folkebibliotekerne.

Allerslev Jensen indsats inden for områderne effektivisering, standardisering og rationalisering blev styrket i kølvandet på 1964-loven og betød at Allerslev Jensen satte sit stærke præg på folkebibliotekerne i årene derefter.

Æresmedlem af Danmarks Biblioteksforening 1975 og tildelt foreningens ærespris.

Referencer 

Bibliotekarer fra Danmark
Svend Heinild

Svend Ove Heinild ( født 18. maj 1907 Værslev, Kalundborg, død 1. januar 1994) var en dansk læge, professor og forfatter.

Han var i perioden 1957-1968 overlæge på Refsnæs Kysthospitals børneafdeling.

Hæder 
 1968 PH-prisen
 1981 LO's kulturpris

Eksterne henvisninger

Referencer 

Læger fra Danmark
Præsidentvalget i USA 1880

Præsidentvalget i USA 1880 var det 24. præsidentvalg, der blev afholdt tirsdag den 2. november 1880. Valgdeltagelsen var en af de højeste i landets historie.

Den siddende præsident Rutherford B. Hayes søgte ikke genvalg og holdt derpå et løfte, der blev givet i forbindelse med kampagnen i 1876. Efter det længste konvent i partiets historie, valgte et splittet republikansk parti James A. Garfield, som deres præsidentkandidat. Garfield var medlem af Repræsentanternes Hus fra Ohio. Det Demokratiske Parti valgte General Winfield Scott Hancock fra Pennsylvania som deres præsidentkandidat.

Valgkampen drejede sig hovedsageligt om spørgsmål relateret til Den Amerikanske Borgerkrig, told og kinesisk immigration. Garfield og Hancock modtog hver over 48% af vælgerstemmerne, mens den resterende andel af vælgerstemmerne tilfaldt andre kandidater fra andre partier. Valget i 1880 var det sjette præsidentvalg i træk, der blev vundet af republikanerne, hvilket er den næstlængste sejrsrække i amerikansk historie efter Det Demokratisk-Republikanske Parti i perioden 1800-1824.

Det var blot 1.898 stemmer (0,11%), der adskilte antallet af de to hovedkandidaters samlede vælgerstemmer. Dette repræsenterer den mindste sejr, hvad angår samlede vælgerstemmer nogensinde registreret. I valgmandskollegiet var Garfields sejr dog noget større; her vandt han den afgørende delstat New York med 21.033 stemmer (1,91%). Hancocks sejr i sydstaterne var ikke nok til en samlet sejr, men denne dominans cementerede det demokratiske partis dominans i denne regionen i flere generationer. Valget var det første præsidentvalg, hvor folk i hver delstat var i stand til at stemme direkte på præsidentvalget. Begge kandidater vandt det samme antal delstater, hvilket ført igen blev gentaget i forbindelse med 2020-valget.

Noter

Referencer 

 

1880
USA 1880
Piombino

Piombino er en italiensk by og kommune med omkring 35.000 indbyggere i provinsen Livorno (Toscana). Den ligger på grænsen mellem Det Liguriske Hav og Det Tyrrhenske Hav, ud for øen Elba og på den nordlige side af Maremma.

Oversigt 
Det har et gammelt historisk centrum, der stammer fra den tid, hvor det var etruskernes havn, i nærheden af Populonia. I middelalderen var den også en vigtig havn i republikken Pisa.

Dens bagland huser et betydeligt industriområde. Dens havn er stadig meget brugt, både til industri og turisme, med færger til Portoferraio (Elba) og Olbia (Sardinien).

Geografi 

Piombino grænser til kommunerne Campiglia Marittima, Follonica, San Vincenzo og Suvereto. Byen har syv civile sogne (frazioni): Baratti, Colmata, Fiorentina, La Sdriscia, Populonia, Populonia Stazione og Riotorto.

Historie 
Området med nutidens Piombino har været beboet siden oldtiden. Under den etruskiske æra var hovedbyen i området Populonia, nu en i Piombino-kommunen.

I 1022 blev San Giustiniano-klostret grundlagt i området, hvilket øgede aktiviteten for fiskere, sømænd og arbejdere. I 1115 underkastede Piombino sig til republikken Pisa og blev dens anden hovedhavn: myndighed blev udøvet af en Capitano ("kaptajn"). Under konflikterne mellem Pisane og Genuaserne (12.-13. århundrede) blev byen plyndret flere gange. I 1248 byggede Capitano Ugolino Arsopachi kanalerne.

Slottet Piombino forblev en pisansk besiddelse, indtil Gerardo Appiani, som afstod Pisa til Milanese Visconti, som udskilte den uafhængige stat Fyrstendømmet Piombino, der omfattede øerne i det toskanske øhav: Elba, Pianosa, Montecristo, Capraia, Goriglioa og Giglio, til sin familie, der holdt det indtil 1634. I 1445, erhvervede Rinaldo Orsini, gennem sit ægteskab med Caterina Appiani, herredømmet. I 1501–1503 var fyrstedømmet under Cesare Borgia. I 1509 blev Appiani fyrster af Det Hellige Romerske Rige med titlen Piombino.

Efter at Cosimo I de' Medici havde besat området i løbet af krigen mod Siena, angreb en fransk-osmannisk flåde i 1553 og 1555 Piombino, men blev skubbet tilbage. I 1557 genindsatte en fredstraktat Appiani. I 1594 blev fyrstedømmet Piombino skabt af kejser Rudolf 2. af Habsburg, den første prins var Alessandro Appiani d'Aragona. I 1634 blev titlen erhvervet af Ludovisifamilien, hvis medlem Niccolò I havde giftet sig med Polissena Appiani i 1632. I 1708 gik det til Boncompagni med Antonio I. I 1801 afskaffede Napoleon principatet, idet Piombino og dets lande blev annekteret af Kongeriget Etrurien; i 1809 blev de givet til Napoleons søster, Elisa Baciocchi.

Efter Napoleons endelige nederlag og Wienerkongressen blev staten Piombino annekteret af Storhertugdømmet Toscana. Det blev en del af det forenede kongerige Italien i 1860.

Kilder og henvisninger 

 Officiel hjemmeside 
 Turisme i Piombino 

Byer i Toscana
Fort Laramie National Historic Site

Fort Laramie var en militærstation i Wyoming fra 1849-1890 med flersidige funktioner. Fortet var vigtigt for U.S.A. som en base for militære aktioner på den nordlige prærie mod forskellige indianere. Placeret ved Oregon Trial fandt emigranter et midlertidigt helle på vejen vestpå. Fortet er kendt i forbindelse med to vigtige traktater indgået med prærieindianere, først i 1851 og siden i 1868. Fortet med dets nærtliggende områder er et National Historic Site med et areal på 832.85 acre.

Fortets start og dets udvidelse 

Fort Laramie rejste sig på en plads på bredden af Laramie River med de forfaldne bygninger af en ældre handelsstation. Bygget i 1834 og navngivet Fort William skiftede handelsstationen ejer i 1836, og omkring 1841 skiftede den også navn, nu til Fort John. U.S.A. købte bygningerne og etablerede militærposten Fort Laramie den 27. juni 1849. Ifølge Fort Laramie traktaten vedtaget to år senere lå fortet akkurat i cheyenne - og arapaho-indianernes fælles territorium syd for North Platte River.

Med tiden kom fortet til at bestå af over halvfjerds bygninger, der bl.a. indbefattede barakker, postkontor, hospital og officerernes kvarter (populært kaldet ”Bedlam”). Der var plads til otte kompagnier a cirka 100 mand i fortet.

Fortets funktioner 
Hovedformålet med fortet var at beskytte og bistå emigranterne på Oregon Trail. Soldaterne fungerede også som en slags ingeniørtropper og hjalp f.eks. til med at udbygge telegraflinjer, ligesom de beskyttede disse. Fortet førte tal over de passerende prærievogne for at få sandsynlige skøn om antallet af emigranter. Disse gjorde brug af stedets smed til at få repareret vognhjul og skoet heste, mens syge modtog behandling. Traktatgaranteret gods til lakotaerne, cheyennere og arapahoerne blev i nogle år fragtet ud til fortet og opbevaret der, til stammerne hentede det.

Vigtige begivenheder knyttet til fortet 
Fort Laramie traktaten (1851) har navn efter militærstationen, skønt selve forhandlingerne fandt sted 50 km øst for den.

I 1854 gjorde løjtnant Grattan tjeneste ved fortet, da han kastede U.S.A. ud i de første kampe med lakotaerne ved at skyde høvding Conquering Bear.

En vigtig traktat indgået med lakotaerne blev underskrevet i Fort Laramie i 1868.

Fort Laramie som en historisk seværdighed 

Nogle årtier inde i det tyvende århundrede blev de gamle bygninger og grunden anset for at være af historisk betydning, og den 16. juli 1938 var Fort Laramie National Monument en realitet. Stedet skiftede navn til Fort Laramie National Historic Site den 29. april 1960.

Et museum og flere restaurerede bygninger med opstillet inventar, uniformer og militærudstyr giver besøgende et billede af livet i fortet, som da det var i brug.

Referencer 

USA
Wyoming
Oprindelige amerikanere
Junior Eurovision Song Contest 2022

Junior Eurovision Song Contest 2022 var den 20. udgave af sangkonkurrencen, og blev afholdt i Armenien, da Maléna Fox vandt året før i Paris. Konkurrencen vil blive organiseret af EBU (European Broadcasting Union) og afholdt af AMPTV (Public Television Company of Armenia) Dette vil være anden gang Armenien afholder Junior Eurovision Song Contest siden 2011.

Frankrig vandt konkurrencen med sangeren Lissandro og sangen "Oh Maman" dermed er det Frankrigs anden sejer siden 2020. Værtslandet Armenien tog andenpladsen og Georgien tog Tredjepladsen.

Deltagende lande

Stemmer

Jury- og onlinestemmer

Eksterne henvisninger 

 

Junior Eurovision Song Contest efter år
2022
Musik i 2022
Menoken Village State Historic Site (32BL2)

Menoken er en af de første indianske bosættelser med et forsvarssystem i denne region af North Dakota. Byen er bevaret som en State Historic Site. Den antages at være opført af folk, hvis efterkommere sluttede sig sammen med andre byboere og endeligt samlede sig til en gren af northern mandan divisionen.

Byen med over atten jordhytter ligger i Burleigh County omtrent 30 km øst for Bismarck og Missouri River. Ved sin beliggenhed så langt fra præriens hovedflod skiller den sig ud fra andre indianerbyer. Opført måske før år 1000 og senest 1240. Det lille bysamfund var beskyttet af både en form for palisade med fire bastioner og en gravet grøft, der løb langs palisaden. Arkæologiske fund af helt nedbrændte huse mangler sin endelige forklaring. Jordhytterne var ovale i grundplan, havde en indvendig entre (modsat senere) og midt i hytten lå ildstedet. Jorden indenfor den buede hyttevæg var fjernet, så gulvet lå 60 cm under jordniveau. Der er ikke fundet tegn på, at byboerne dyrkede majs, squash eller andre afgrøder, hvilket ellers kendetegnede byindianerne ved Missouri River.

Analyser udført sidst i det tyvende århundrede forkastede en teori om, at Menoken var mandan-byen, den franske pelsopkøber La Vérendrye besøgte i 1738.

Referencer 

Oprindelige amerikanere
Huff Village State Historic Site (32MO11)

Huff Village er en stor mandan-by, der var beboet i nogle årtier på et tidspunkt mellem (mest sandsynligt) år 1400 og 1500. Den ligger på vestsiden af Missouri River i Morton County i North Dakota lige ved en stejl skrænt ned til floden. Stedet er registreret som et State Historic Site.

Byen skiller sig ud fra flere andre af mandan-indianernes byer ved at dække et areal på 4,8 ha og bestå af over hundrede aflange (ikke runde eller ovale) jordhytter placeret i lidt irregulære rækker. Byen var beskyttet af en form for palisade med en samlet længde på knap 700 meter og med ti bastioner. Desuden var der gravet en forsvarsgrøft, der løb langs palisaden. En åben plads i byen på 1500 kvadratmeter minder om pladsen foran ceremonihytten i historiske byer. Der er fundet små køkkenmøddinger eller affaldsbunker med bl.a. bisonknogler, aske og jord fra ildsteder samt potteskår. En teori om at Huff var en fast beboet by fra år 1400 og to århundrede frem er opgivet bl.a. på grund af de ubetydelige affaldsbunker, sammenlignet med f.eks. køkkenmøddingerne i Double Ditch. Byen rummer et stort antal klokkeformede, underjordiske majsmagasiner, der generelt er konstrueret udenfor jordhytterne. Pladsen i de skjulte forrådskamre nærmer sig 2500 kubikmeter og giver et fingerpeg om et flittig og rigt agerbrugssamfund.

Galleri

Referencer 

Oprindelige amerikanere
Arkæologi i USA
North Dakota
Double Ditch State Historic Site (32BL8)

Double Ditch er en godt bevaret og ualmindelig stor by af mandan-indianernes i North Dakota. Anlagt omkring år 1475 var den beboet de næste tre århundreder. En palisade med bastioner for mindst hver tredivte meter samt to længe kendte grøfter og to siden opdagede grøfter omgav den. Med sine fire grøfter og kunstigt anlagte høje af to meters højde i byen skiller Double Ditch sig ud fra andre befæstede indianerbyer. Byen er registreret som et vigtigt fortidsminde.

Mandanerne kalder byen Yellow Earth Village eller Yellow Bank Village, og den var beboet af nuptadi mandaner.

Double Ditch ligger på østsiden af Missouri River i Burleigh County ikke langt fra Bismarck. På et tidligt tidspunkt bestod byen af op mod 160 cirkelrunde jordhytter bygget op om et solidt træskelet; visse af de første huse har måske været rektangulære. Boligerne havde et centralt placeret ildsted. Hytterne lå på et 7.7 ha stort område bag en palisade af forholdsvis tætstillede pæle. Udenfor palisaden løb den yderste af de fire forsvarsgrøfter, gravet ned til en dybde af omkring 1.5 meter. Den yderste grøft er ældst. Sammentrækningen af grøfterne ind mod den gamle bymidte tyder på et fald i befolkningstallet i århundrederne efter byens grundlæggelse. Underjordiske forrådskamre til majs og andre afgrøder findes spredt over hele byområdet og fortæller om et produktivt samfund af agerbrugere. Forrådskamrene var omkring 1.4 meter i diameter og 1.6 meter dybe. Op til 2 meter høje køkkenmøddinger eller affaldsbunker vidner om byens lange eksistens. Markante fordybninger i jorden i yderkanten af den inderste grøft anses for at være menneskeskabte, og de er nok opstået ved, at indbyggerne har hentet jord til at bygge og vedligeholde jordhytterne og de kunstigt anlagte høje.

Double Ditch var beboet i starten af 1780erne, da en koppe-epidemi bredte sig over prærien, men den blev forladt få år senere. Måske var der så få overlevende tilbage, at de søgte sammen med smågrupper i andre byer. Mandanerne hævder, at siouxer øst for Missouri River (yankton- og yanktonai-siouxer)  angreb og brændte byen, der aldrig blev genopbygget.

Referencer 

Oprindelige amerikanere i USA
North Dakota
Aserbajdsjan ved vinter-OL 2022

Aserbajdsjan deltager i vinter-OL 2022 i Beijing, Kina i perioden 4. – 20. februar 2022.

Medaljer

Medaljevindere

Referencer

Eksterne henvisninger 
 Profilside på olympic.org

Lande ved vinter-OL 2022
2022
Bolette Søborg

Bolette Søborg (født 29. juli 1969 i Glostrup) er en dansk læge, uddannet cand.med i 1999 på Københavns Universitet, Ph.D. samme sted i 2010 og speciallæge i samfundsmedicin. Blev i 2013 udbrudsepidemiolog. Hun har været ansat i Sundhedsstyrelsen siden 2013, hvor hun blev overlæge for smitsomme sygdomme i 2016. Hun blev chef for enheden for beredskab og smitsomme sygdomme i Sundhedsstyrelsen i begyndelsen af 2021.

Referencer 

Læger fra Danmark
Personer fra Glostrup
Hviderusland ved vinter-OL 2022

Hviderusland deltager i vinter-OL 2022 i Beijing, Kina i perioden 4. – 20. februar 2022.

Medaljer

Medaljevindere

Referencer

Eksterne henvisninger 
 Profilside på olympic.org

Lande ved vinter-OL 2022
2022
Nørremaj

Nørremaj er et  vildtreservat der ved østkysten af  Sønderjylland ud til  Lillebælt, øst for Haderslev, i Haderslev Kommune. Det ligger mellem kystlagunen Bankel Nor og havet, og er en del af Natura 2000-område nr. 112 Lillebælt og er både habitatområde, fuglebeskyttelsesområde og ramsarområde. Reservatet har et areal på  117 hektar, hvoraf de 97 ha ligger på land og resten er ferskvand, bl.a Løbet der forbinder  noret med havet. Reservatets, der består af strandenge og mere overdrevsagtige strandenge, hvor der er gode ynglelokaliteter for fugle, og  formålet er at beskytte fuglelokaliteterne Nørremaj og Flovt Sande, og derfor er færdsel forbudt fra 15. marts til 15. juli.

Kilder og henvisninger

 Det sydlige Jylland Områder af national geologisk interesse, område 115. naturstyrelsen.dk hentet  15. januar. 2022

Naturreservater i Danmark
Vildtreservater i Danmark
Haderslev Kommunes geografi
EU-habitatområder i Danmark
Fuglebeskyttelsesområder i Danmark
Ramsarområder i Danmark
JBS S.A.

JBS S.A. er en brasiliansk koncern, som er verdens største indenfor salg af forarbejdet kød, hvilket omfatter oksekød, kylling, svinekød og diverse bi-produkter fra kødproduktion. I 2017 havde de en omsætning på 53 mia. USD (2020) og 233.797 ansatte(2017). De har hovedsæde i São Paulo. Virksomheden blev etableret i 1953 i Anápolis, Goiás. I 2017 havde virksomheden 150 industrianlæg omkring i verden. J&F Investimentos ejer 42 % af aktierne i JBS S.A., som er børsnoteret under navnet JBSAY. J&F Investimentos ejes af Joesley Batista og Wesley Batista.

Referencer 

Fødevarevirksomheder fra Brasilien
Kødproducenter
São Paulo
Etableret i 1953
Younes Bakiz

Younes Bakiz (født 5. februar 1999) er en dansk fodboldspiller, der spiller som kantspiller for  Superligaklubben  AaB .

Karriere 
Bakiz har marokkansk baggrund og voksede op på Vestegnen.  Han begyndte som ungdomsspiller i Brøndby IF, inden han fik sit gennembrud som en del af FC Roskildes førstehold i 2018.

Efter at have spillet 43 kampe for Roskilde, hvor han scorede 13 mål, skrev Bakiz under på en treårig kontrakt med Viborg FF i juni 2020.  I sin første sæson vandt han 1. division med klubben og sikrede oprykning til den Superligaen .  Han spillede 21 kampe og scorede tre mål. 

Den 18. juli 2021 fik Bakiz sin Superligadebut i en 2-1 udebanesejr over Nordsjælland . Han startede inde på venstre fløj og scorede 1-1-udligningen i det 41. minut,  inden han blev erstattet af Jeff Mensah i det 78. minut.

Karrierestatistik

Titler 
Viborg

 1. division : 2020–21

Referencer

Eksterne henvendelser 
 

Fodboldspillere fra Viborg FF
Fodboldspillere fra FC Roskilde
Fodboldspillere fra Brøndby IF
Fodboldspillere fra Danmark
Tyson Foods

Tyson Foods, Inc. () er et amerikansk multinationalt selskab baseret i Springdale i Arkansas, som driver forretninger i fødevareindustrien. Virksomheden omsatte i 2019 for 43,185 mia. USD,
hvilket gør den til verdens næststørste kødkoncern. Tyson Foods sælger forarbejdet kød som kylling, oksekød og svinekød. Virksomheden driver fødevaremærker som Jimmy Dean, Hillshire Farm, Ball Park, Wright Brand, Aidells og State Fair.

Virksomheden blev etableret af John W. Tyson i 1935. I 2019 var der 141.000 ansatte, heraf 122.000 i USA.

Referencer 

Fødevarevirksomheder fra USA
Jordbrugsvirksomheder
Kødproducenter
WH Group

WH Group (), tidligere kendt som Shuanghui Group (), er en børsnoteret kinesisk multinational kød- og fødevarevirksomhed med hovedsæde i Hongkong. Nogle gange kendt som Shineway Group i engelsktalende lande. WH Groups forretningsområder omfatter svineproduktion, forarbejdede kødprodukter, smagsprodukter og logistik. Det er den største kødproducent i Kina.
Wan Long er formand og administrerende direktør for WH Group. Smithfield Foods er et amerikansk datterselskab til WH Group.

Referencer 

Fødevarevirksomheder fra Kina
Virksomheder fra Hongkong
Nikkende flitteraks

 
Nikkende flitteraks (Melica nutans) er en flerårig græsart. Arten er skyggetålende og findes på muldrig bund under skove og krat på Sjælland. I resten af Danmark er den sjælden.

Kendetegn 
Nikkende flitteraks er en flerårig, urteagtig græsart. Planten har en vandret jordstængel og er tilbøjelig til at dække større flader på steder, hvor forholdene passer den. Væksten er løst tueformet. Bladene er flade med lysegrøn over- og underside. Blomstringen foregår i maj-juni, hvor man finder blomsterne i en svagt forgrenet top ved enden af en tynd stængel. Her er blomsterne samlet i småaks, som hver har nogle få enkeltblomster. Blomsterne er reducerede, som det er almindeligt for græsserne. Frugterne med de modne frø modner midt på sommeren, hvor småaksene fældes i deres helhed.

Rodsystemet af en højtliggende jordstængel, der bærer blade og fine trævlerødder.

Nikkende flitteraks når en højde på ca. 25 cm i tuen, mens de blomstrende toppe er ca. 10 cm højere.

Hjemsted 

Nikkende flitteraks hører hjemme i skove og krat på Sjælland. I det 37 ha store NATURA 2000 habitatområde, Randkløve Skår, vokser arten sammen med bl.a. almindelig akeleje, almindelig ask, almindelig avnbøg, almindelig benved, almindelig bøg, almindelig engelsød, almindelig gedeblad, almindelig guldstjerne, hassel, almindelig hvidtjørn, almindelig mangeløv, almindelig vedbend, blå anemone, bugtet kløver, fjerbregne, fuglekirsebær, glat hunderose, gul anemone, hasselurt, hulkravet kodriver, hulrodet lærkespore, hvid anemone, knoldet brunrod, kratviol, kristtorn, liden lærkespore, nældeklokke, pære, ramsløg, skovelm, skovgaltetand, skovjordbær, skovløg, skovstorkenæb, skovviol, skælrod, sort dværgmispel, stilkeg, sød-æble, tandbælg, vedbend, vorterod, vrietorn og ørnebregne.

Galleri

Noter

Kildehenvisninger 
 Per Hartvig: Atlas Flora Danica, 2015, , bd. 3, side 1056

Autornavn 
 (i artiklen om botanikeren Linnée)

Skovbundsplanter
Græsser
Østervold (København)

Østervold er kvarteret i Indre by, der ligger mellem Østre Anlæg og Sortedams Sø. Mod nordøst afgrænses kvarteret af Dag Hammarskjölds Allé og mod sydvest af Sølvtorvet og Webersgade. Kvarteret gennemskæres af Øster Farimagsgade. Kvarteret er identisk med Østervold Sogn og har 6.846 indbyggere.

Syd for Øster Farimagsgade består kvarteret af prestigebyggeri fra ca. 1870-1900. Lejlighederne er store og ejendommene fashionable. Nord for Øster Farimagsgade finder man også Kartoffelrækkerne, der er opført i perioden 1873-1889. Bydelen består derudover af Zinngade og Collinsgade nord for Øster Farimagsgade og af Stockholmsgade, Upsalagade, Malmøgade, Lundsgade, Hjalmar Brantings Plads, Visbygade og Olof Palmes Gade syd for.

Kvarteret hører administrativt til Indre By, men har postnummer 2100 København Ø, dvs. Østerbro

Noter 

Kvarterer i Indre By (København)